
COMUNICAT DE PRESĂ


[bookmark: _GoBack]Adunarea generală a judecătorilor Curţii de Apel Iaşi convocată de președintele Curții de Apel Iași la data de 31.01.2020 a stabilit continuarea protestului în forma suspendării judecării cauzelor, cu excepția cauzelor urgente, prezentate mai jos:
În materie civilă:
Cauze întemeiate pe Codul de procedură civilă de la 1865:
- contestaţia la executare;
- sechestru asigurator;
- sechestru judiciar;
- poprire asiguratorie;
- cereri de ordonanţă preşedinţială;
- conflicte de competenţă;
- cerere de suspendare provizorie a executării hotărârii întemeiată pe dispoziţiile art. 403 alin. 4 Cod procedură civilă.
Cauze înregistrate după intrarea în vigoare a noului Cod de procedură civilă:
- cereri de strămutare (art. 140 alin. 1 Cod procedură civilă); 
- cereri de încuviinţare provizorie a suspendării executării până la suspendarea propriu-zisă a executării hotărârii atacate cu apel (art. 450 alin. 5 Cod procedură civilă);
- contestaţii pentru tergiversarea procesului (art. 524 Cod procedură civilă);
- plângere contestaţie tergiversare (art. 525 Cod procedură civilă);
- contestaţie la executare (art. 716 alin. 3 Cod procedură civilă);
- cereri pentru suspendarea executării silite (art. 718 Cod procedură civilă);
- sechestru asigurător (art. 953 alin. 3 şi art. 956 alin. 1 Cod procedură civilă);
- poprirea asiguratorie (art. 970 alin. 1 Cod procedură civilă).
- sechestrul judiciar (art. 974 alin. 1 Cod procedură civilă);
- cereri de ordonanţă preşedinţială (art. 999 alin. 3 Cod procedură civilă);
- plasamentul de urgență (Legea nr. 272/2004);
- adopţia (Legea nr. 273/2004);
- cereri de abţinere sau recuzare (art. 51 alin. 1 Cod procedură civilă);
- cereri de abţinere sau recuzare a întregii instanţe (art. 52 Cod procedură civilă);
- conflicte de competenţă (art. 135 Cod procedură civilă);
- asigurare dovezi (art. 359 Cod procedură civilă);
- suspendare hotărâre AGA;
- căile de atac formulate împotriva încheierii de respingere ca inadmisibilă a cererii de intervenție (art. 64 alin. 4 Cod procedură civilă).
În materie penală în care judecata se face de urgenţă şi cu precădere, după cum urmează:
- cauze cu inculpaţi aflaţi în stare de arest preventiv sau în arest la domiciliu, în cauză, şi cauze cu persoane supuse măsurilor de siguranţă prev. de art. 109 Cod penal (obligare la tratament medical) şi de art. 110 Cod penal (internarea medicală);
- cauze în care inculpaţii se află sub imperiul măsurii preventive a controlului judiciar sau sub imperiul măsurii preventive a controlului judiciar pe cauțiune; 
	- cereri/căi de atac în materia executării pedepselor privind persoane condamnate la pedepse privative de libertate;
	- cereri/căi de atac, în cauze având ca obiect amânarea executării pedepsei;
	- conflicte de competenţă;
	- cereri de strămutare;
	- cauze cu inculpaţi minori, la data sesizării instanţei de apel (art. 509 Cod de procedură penală);
	- cereri/contestaţii privind măsuri asiguratorii, măsuri de siguranţă, măsuri preventive, privind durata procesului penal (art. 488 ind. 2 Cod de procedură penală), redeschiderea procesului penal (art. 466 – art. 469 Cod de procedură penală);
	- cauzele aflate în procedură de cameră preliminară, în fond şi în contestație;
- toate tipurile de cauze de competenţa judecătorului de drepturi şi libertăţi;
	- toate tipurile de cauze întemeiate pe Legea nr. 302/2004 privind cooperarea judiciară internaţională în materie penală, cu modificările şi completările ulterioare;
	- cauzele în care a intervenit un acord de mediere, indiferent de obiectul cauzei;
	- orice alte cauze urgente cu termen scurt de soluţionare.
În materia contenciosului administrativ și fiscal, după cum urmează: suspendare executare act administrativ, achiziții publice, excepție nelegalitate, excepție de neconstituționalitate, ordonanță președințială, conflict de competență, căile de atac formulate împotriva încheierii de respingere ca inadmisibilă a cererii de intervenție (art. 64 alin. 4 Cod procedură civilă).
În materia conflictelor de muncă și a asigurărilor sociale, după cum urmează: conflict negativ de competență, strămutare, ordonanță președințială, suspendare executare, suspendare provizorie executare, preschimbare de termen, căile de atac formulate împotriva încheierii de respingere ca inadmisibilă a cererii de intervenție (art. 64 alin. 4 Cod procedură civilă).

